OpenLLM-France/wikimedia huggingface dataset:
# Simone Inzaghi

Simone Inzaghi (Piacenza, Província de Piacenza, Itàlia, 5 d'abril de 1976), és un entrenador de futbol i exfutbolista italià, com a jugador feia de davanter. Actualment és entrenador de l'Inter de Milà. És germà menor de Filippo Inzaghi, també exfutbolista i entrenador.

## Trajectòria com a jugador
### Piacenza i inicis com a futbolista

El 1993 va començar la seva carrera professional al Piacenza Calcio el club de la seva ciutat, on a més es va formar, encara que mai va arribar a debutar-hi oficialment. Des de la temporada 94-95 és cedit als següents clubs: Carpi, Novara Calcio, A.C. Lumezzane i Brescello, en el primer d'aquests fa el seu debut oficial. Després, va tornar a Piacenza Calcio el 1998 on finalment va poder debutar, marcant 15 gols en 30 partits en la temporada 1998-99, la qual cosa el portaria a un any després a la Società Sportiva Lazio.

### SS Lazio

Per la temporada 1999-2000 arriba a un acord amb la Lazio, club del qual era seguidor des de petit. Va pertànyer durant 11 temporades al club, tot i que fou cedit en dues ocasions a la Sampdoria i l'Atalanta.
El 22 de maig de 2010 anuncia la terminació del seu contracte amb la Lazio, amb un any d'antelació, però roman a la regió de Lazio, aquesta vegada com a entrenador dels estudiants de la regió.
Amb 20 gols és el màxim golejador en competicions internacionals oficials de la Lazio, i també és l'onzè golejador de la Lazio de tots els temps, amb un total de 55 gols en competicions oficials.

### Internacional

Ha estat internacional amb Itàlia en 3 ocasions. El seu debut va ser el 29 de març de 2000 en un partit contra Espanya, aquell mateix any va jugar contra Anglaterra. Seria convocat en el 2003 per jugar també en la victòria 1-0 de la seva selecció contra Romania.

## Palmarès

Font:

### De jugador
#### Novara FC

* 1 Serie C2: 1995-96

#### FC Lumezzane

* 1 Serie C2: 1996-97

#### SS Lazio

* 1 Supercopa d'Europa: 1999
* 1 Serie A: 1999-2000
* 3 Copes italianes: 1999-2000, 2003-04, 2008-09
* 1 Supercopa italiana: 2000

### D'entrenador
#### SS Lazio

* 1 Copa italiana: 2018-19
* 2 Supercopes italianes: 2017, 2019

#### FC Inter de Milà

* 1 Serie A: 2023-24
* 2 Copes italianes: 2021-22, 2022-23
* 3 Supercopes italianes: 2021, 2022, 2023

## Referències

* ↑ Cieri, Stefano. «E Simone si ritira «Allenerò i ragazzini»» (en italiano). La Gazzetta dello Sport, 26-05-2010.
* ↑ «S. Inzaghi» (en castellà). soccerway.com. [Consulta: 23 abril 2024].

## Enllaços externs

* Simone Inzaghi a Transfermarkt
* Simone Inzaghi a BDFutbol
# Wilson dos Santos

Fernando Wilson dos Santos (mort el 1991) va ser un polític angolès, que va servir com a representant d'UNITA, un grup rebel d'Angola, a Portugal. El seu cunyat, Tito Chingunji, servia com a secretari d'afers estrangers d'UNITA, el principal grup rebel que lluitava contra el govern del MPLA a la Guerra Civil angolesa.
El 1992 el ministre d'afers exteriors d'UNITA Antonio da Costa Fernandes i el ministre d'interior d'UNITA general Miguel N'Zau Puna denunciren el fet que presumptament el líder d'UNITA Jonas Savimbi va ordenar els assassinats de dos Santos i Chingunji. Les morts de Dos Santos i Chingunji i les defeccions de Fernandes i Puna afebliren les relacions entre els Estats Units i UNITA i danyaren seriosament la reputació internacional de Savimbi.

## Referències

* ↑ Summary of World Broadcasts. BBC Monitoring Service, 1959.
* ↑ Kukkuk, Leon. Letters to Gabriella, 2005, p. 102.
* ↑ Meredith, Martin. The Fate of Africa: From the Hopes of Freedom to the Heart of Despair: A History of 50 Years of Independence, 2005, p. 604.
* ↑ Deaths and Desertions Undermine Tenacious Angolan Rebel, The New York Times, 20 d'abril de 1992
# Kurt Ismaïl Hakki Paixà

Kurt İsmail Hakkı Paşa (Kars, 1818 - Istanbul, 23 de febrer de 1897) fou un home d'estat otomà. Va ser general, i governador de Diyarbakır set anys i nou mesos des del 28 de maig de 1868, "deixant enrere inoblidables obres". Després va esdevenir un heroi a la Guerra Russo-Turca de 1877-78.

## Referències

* ↑ Şevket Beysanoğlu. Anıtları ve kitâbeleri ile Diyarbakır tarihi. Diyarbakır Belediyesi, 1990, p. 691.
* ↑ İsmet Alpaslan. Her yönüyle Ağrı. Tutibay yayınları, 1995.
# Ram Ouédraogo

Ram Ouédraogo (nascut el 2 de gener, 1950, Agboville, Côte d'Ivoire) és un polític Burkinès i membre del partit Reunió dels Ecologistes de Burkina (RDEB).
Va concórrer com a candidat de la Unió de Verds pel Desenvolupament de Burkina (UVDB) a les eleccions presidencials celebrades el 15 de novembre del 1998, quedant segon darrere l'ocupant Blaise Compaoré amb el 6,61% dels vots. Més tard va marxar de la UVDB i es va unir al partit RDEB.
A les eleccions presidencials del 13 de novembre del 2005, Ouédraogo va quedar 5è dels 13 candidats, rebent el 2,04% dels vots.
# Alton (Utah)

Alton és una població del Comtat de Kane (Utah) als Estats Units d'Amèrica.

## Demografia

Segons el cens del 2000, Alton tenia 134 habitants, 34 habitatges, i 26 famílies. La densitat de població era de 139,8 habitants per km².
Dels 34 habitatges en un 50% hi vivien nens de menys de 18 anys, en un 73,5% hi vivien parelles casades, en un 2,9% dones solteres, i en un 23,5% no eren unitats familiars. En el 20,6% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,94 i el nombre mitjà de persones que vivien en cada família era de 4,81.
Per edats la població es repartia de la següent manera: un 45,5% tenia menys de 18 anys, un 9% entre 18 i 24, un 16,4% entre 25 i 44, un 19,4% de 45 a 60 i un 9,7% 65 anys o més.
L'edat mediana era de 20 anys. Per cada 100 dones de 18 o més anys hi havia 92,1 homes.
La renda mediana per habitatge era de 30.833 $ i la renda mediana per família de 30.000 $. Els homes tenien una renda mediana de 31.250 $ mentre que les dones 36.250 $. La renda per capita de la població era de 7.129 $. Entorn del 25% de les famílies i el 23,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Alton». American Fact Finder. Oficina del Cens dels Estats Units, 12-01-2010.
# Teodosi

Teodosi és el nom dels següents personatges:
* Flavi Teodosi el Vell, general, pare de l'emperador Teodosi I el Gran
* Teodosi I el Gran (347-395), emperador romà.Vegeu també: Codi de Teodosi
* Teodosi II (401 – 450), emperador romà d'Orient.
* Teodosi, coemperador amb el seu pare Maurici, emperador romà d'Orient del 582 al 602
* Teodosi III, emperador romà d'Orient 715-717
* Teodosi de Bitínia, matemàtic grec
* Teodosi de Trípoli, filòsof, matemàtic i astrònom grec
* Teodosi d'Alexandria, gramàtic grec
* Teodosi I d'Alexandria, patriarca ortodox d'Alexandria
* Teodosi de Barcelona, llegendari bisbe de Barcelona al segle i
* Teodosi Borradiotes, patriarca de Constantinoble (1179-1183)
* Teodosi II de Constantinoble, patriarca de Constantinoble (1769-1773)
* Teodosi de Kíev, monjo i abat rus al segle xi
* Teodosi de Melitene, historiador romà d'Orient.
* Teodosi de Siracusa, historiador romà d'Orient.
* Teodosi Diaca, historiador romà d'Orient
* Teodosi de Bragança, infant de Portugal i duc de Bragança.
# Amandina Lihamba

Amandina Lihamba (Morogoro, 1944) és una actriu i escriptora tanzana. Va estudiar art dramàtic a la Universitat Yale i es va doctorar a la Universitat de Leeds en 1985. És professora de la Universitat de Dar es Salaam.

## Obres

* Hawala ja fedha [El mandat] (1980), basada en un relat de Ousmane Sembène.
* Harakati za ukombozi [Lluites d'alliberament] (1982), amb Penina Muhando i Ndyanao Balisidya.
* Mkutano wa pili wa ndege [El segon congrés d'aus] (1992).

## Pel·lícules

* The Marriage of Mariamu (1985)
* Khalfan & Zanzibar (1999)
* Maangamizi: The Ancient One (2001)

## Referències i enllaços externs

* ↑ https://www.oxfordreference.com/view/10.1093/acref/9780195382075.001.0001/acref-9780195382075-e-1172
# Anhidrocaïnita

L'anhidrocaïnita és un mineral de la classe dels sulfats. Rep el seu del terme anhydro, que significa "sense aigua", i kainite, en al·lusió a la seva composició i la seva relació amb la caïnita.

## Característiques

L'anhidrocaïnita és un sulfat anhidre de potassi i magnesi, de fórmula química KMg(SO₄)Cl. El seu estat actualment és dubtós segons l'Associació Mineralògica Internacional. Possiblement es tracti de l'anàleg de magnesi de la belousovita.
Segons la classificació de Nickel-Strunz, l'anhidrocaïnita pertany a «07.BC: sulfats (selenats, etc.), amb anions addicionals, sense H₂O, amb cations de mida mitjana i gran», juntament amb els minerals següents: D'Ansita, alunita, amonioalunita, amoniojarosita, argentojarosita, beaverita-(Cu), dorallcharita, huangita, hidroniojarosita, jarosita, natroalunita-2c, natroalunita, natrojarosita, osarizawaïta, plumbojarosita, schlossmacherita, walthierita, beaverita-(Zn), ye'elimita, atlasovita, nabokoïta, clorotionita, euclorina, fedotovita, kamchatkita, piypita, klyuchevskita, alumoklyuchevskita, caledonita, wherryita, mammothita, linarita, schmiederita, munakataïta, chenita i krivovichevita.

## Formació i jaciments

Es forma per la deshidratació de la caïnita per intrusions de basalts en dipòsits de sal del nord d'Alemanya. Va ser trobada per primera vegada a la Baixa Saxònia (Alemanya), la qual és considerada la seva localitat tipus. També se n'ha trobat al dipòsit d'or de Hongshijing (Ruoqiang, Xina).

## Referències

* ↑ «Anhydrokainite» (en anglès). Mindat. [Consulta: 17 desembre 2015].
# Amusco

Amusco és un municipi de la província de Palència, a la comunitat autònoma de Castella i Lleó..

## Situació

El poble d'Amusco es troba a uns 20 kilòmetres de la capital, Palència. És travessat per la carretera nacional N-611 i té a prop la nova autovía A-67. Amusco també té ferrocarril i per carretera es comunica amb Villoldo, Astudillo i Valdespina.

## Monuments

Destaca al poble l'església de Sant Pere, del segle xiv, anomenada "el Pajarón de Campos"; l'ermita de la Mare de Déu de les Fonts i les restes de l'antiga sinagoga, avui en dia transformada en un restaurant.

## Festes

Les festes d'Amusco són el 29 de juny, en honor de Sant Pere, el patró del poble

## Personatges il·lustres

* Eugenio García Ruiz, periodista i polític republicà.
* Juan José Tamayo, teòleg i escriptor.

## Enllaços externs

* Més Informació Arxivat 2008-03-09 a Wayback Machine.
# Andon Dončevski

Andon Dončevski (Skopje (Macedònia del Nord), 1939) és un entrenador i exjugador de futbol macedoni.
Com a jugador, va destacar a l'equip macedoni FK Vardar, on va batre un rècord golejador en marcar 217 gols. Al llarg de la seva carrera, va representar diverses vegades a Iugoslàvia en competicions oficials.
La seva popularitat, però, es va disparar quan va ocupar el càrrec del FK Vardar com a entrenador, aconseguint proclamar l'equip macedoni campió de la lliga de Iugoslàvia. Es va convertir en el primer entrenador de la selecció de futbol de Macedònia del Nord quan el país va assolir la independència. Al seu càrrec tenia grans jugadors com Darko Pančev, Ilija Najdoski, Čedomir Janevski, Dragan Kanatlarovski i Vujadin Stanojkovic, que donaven plaer als aficionats del futbol al mateix moment en què promocionaven el futbol macedoni a tot el món. Dončevski va emprendre un nou repte per transmetre la seva experiència a l'estranger en fer-se càrrec del Preston Lions FC australià.

## Referències

* ↑ «Victorian Premier League - 1998 Season Results». [Consulta: 25 octubre 2020].
# Andronóvskaia

Andronóvskaia (en rus: Андроновская) és un poble de l'óblast d'Arkhànguelsk, a Rússia, segons el cens del 2012 tenia 26 habitants.

## Referències

* ↑ «Схема территориального планирования Каргопольского района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2022-02-05. [Consulta: 2 maig 2022].
# Antinous (llibreria)

Antinous és una llibreria especialitzada en temàtica LGBT. Es va fundar el juny de 1997 pels germans Maria i Josep Vitas i per Joaquín Blanco. Situada fins al gener de 2016 al carrer Ample del districte de Ciutat Vella de Barcelona, va decidir traslladar-se al carrer Casanova, a l'Esquerra de l'Eixample, a la zona coneguda popularment com el Gaixample. Organitza presentacions de llibres, xerrades i clubs de lectura. Disposava de servei de cafeteria.

## Referències

* 1 2 Guinart, Marcel Albet. «ANTINOVS, llibreria LGBTI». Blog de l'Escola de Llibreria, Facultat de Biblioteconomia i Documentació de la Universitat de Barcelona, Gremi de Llibreters de Catalunya, 24-03-2016. Arxivat de l'original el 20 de setembre 2016. [Consulta: 19 setembre 2016].
* ↑ «La librería Antinous se muda al Gayxample». Gayles.tv, 15-04-2016.
* ↑ Elpidio Domínguez, Ignacio. «Més de 25 anys de llibres orgullosos a Barcelona». Diari ARA, 06-02-2020. [Consulta: 1r abril 2023].
* ↑ Sales, Martí «L'orgull de Barcelona, radiografia de l'ambient LGBT». Time Out Barcelona, 12-07-2016.

## Enllaços externs

* Antinous - Lloc web oficial
# Antoni Marià Montis i Boneo

Antoni Marià de Montis i Boneo (Palma, 1815 - Valladolid, 1880) fou un escriptor i polític mallorquí.
Era fill de Guillem Ignasi de Montis i Pont i Vich. Marquès de la Bastida, fou diputat a corts per les Balears el 1844. Juntament amb Josep Maria Quadrado i Tomàs Aguiló, fundà La Palma (1840-41), on publicà poemes i narracions de caràcter humorístic i costumista. És autor de comèdies en castellà, com El error de muchos viejos, La crédual y el embustero, La ambición de mayorazgos i Mi dinero y mi mujer (publicada el 1841).
Amb Josep Maria Quadrado, Tomàs Aguiló, Josep Quint Saforteza i Josep Rocabertí de Dameto fundà la tertúlia La Dragonígera. Escriviren en col·laboració Rigores de la estación, representada al teatre Principal de Palma.
Com a polític va ser elegit diputats a Corts en tres ocasions: 1844-45, 1845-46 i 1854-56. Va ser president de la Societat Econòmica Mallorquina d'Amics del País, senador del regne, batle de Palma i conseller i president de la Diputació Provincial de Balears. Va fer part de la comissió que va anar a rebre Alfons XII quan arribà a la península.

## Referències

* ↑ «Antoni Marià Montis i Boneo». Gran Enciclopèdia Catalana. Barcelona: Grup Enciclopèdia Catalana.
* ↑ «Montis i Boneo, Antoni Marià de». A: Dolç i Dolç, Miquel (coord.). Gran Enciclopèdia de Mallorca. Volum 11. Palma: Promomallorca, p. 127-128. ISBN 84-8661702-2.
# Antoni Roig i Civera

Antoni Roig i Civera (Rafelbunyol, 1844 - València, 1898) fou un dramaturg valencià.
Va fundar l'associació teatral La Joventut i va ser soci de Lo Rat Penat. Va escriure diversos sainets: En la plaça de bous, Els banys de les barraquetes, El cap d'Holofernes, Un jutge municipal, Tres abelles de Colmena... Amb El tonto del panerot (1879), drama en tres actes, obtingué un èxit notable. Va publicar dos drames més, El tresor dels Germanells (1884), reeditat el 2004 amb un estudi introductori de Vicent Penya i Calatayud en la col·lecció Llibres de L'Aljamia i Romeu (1889) reeditat, també, en la col·lecció Llibres de L'Aljamia amb un estudi introductori d'Òscar Pérez. A més d'això, també publicà dues sarsueles, però en castellà.

## Referències

* ↑ «Antoni Roig i Civera». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* «Roig i Civera, Antoni». Teatre popular valencià. Universitat d'Alacant. Arxivat de l'original el 3 de març 2016. [Consulta: 17 gener 2014].
# Arre

«Arre» té aquests significats:
* Arre (Gard), municipi francès, situat al departament de Gard i a la regió de Llenguadoc-Rosselló.
* Arre (riu), riu francès que té el seu naixement al massís de les Cévennes.
* Arre (Navarra), localitat del consell d'Ezkabarte.
* Arre (Pàdua), municipi de la província de Pàdua.
# Arius gagora

Arius gagora és una espècie de peix de la família dels àrids i de l'ordre dels siluriformes.

## Morfologia

Els mascles poden assolir els 91,4 cm de llargària total.

## Distribució geogràfica

Es troba a l'Índia, Bangladesh i al Mar de la Xina Meridional.

## Referències

* 1 2 FishBase (anglès)
* ↑ Kailola, P.J. 2000. Ariidae (sea catfishes). p. 589. A J.E. Randall i K.K.P. Lim (eds.) A checklist of the fishes of the South China Sea. Raffles Bull. Zool. (8):569-667.
# Apomys abrae

Apomys abrae és una espècie de mamífer rosegador de la família dels múrids. Es troba només a l'illa de Luzon a les Filipines. Són rosegadors de petites dimensions, amb una llargada de cap a gropa de 258 a 291 mm i una cua de 121 a 148 mm. Poden arribar a pesar fins a 79 g. Viu en hàbitats diversos, des de pinedes fins a selves pluvials montanes denses, en altituds de 950 a 2.200 msnm.

## Referències

* 1 2 «Apomys abrae» (en anglès). Llista Vermella de la UICN. Unió Internacional per a la Conservació de la Natura (UICN).
* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
* ↑ Lawrence R. Heaney & Al. «A synopsis of the mammalian fauna of the Philippine Islands». Fieldiana Zoology, 88, 1998.
# Apunt (informàtica)

* Per a altres significats, vegeu «apunt».
En informàtica, un apunt (en anglès post) és un text que un internauta publica en un fòrum, un blog o una xarxa social. Els apunts també poden ser, de vegades, imatges o emoticones, sons, vídeos, hipervincles, o altres arxius associats.
Segons el context, també poden ser adequades com a denominacions d'aquest concepte, entre d'altresː aportació, comentari, intervenció, nota, missatge o, article quan el text té una certa especialització i extensió. La llargada, el grau d'especialització i el format d'aquest tipus de textos és molt variable especialment en els blogs. Segons el context, també poden ser adequades denominacions comː aportació, comentari, intervenció, nota, missatge o, article quan el text té una certa especialització i extensió. que són canals de comunicació molt oberts.
Fer un apunt, penjar un apunt o publicar un apunt fa referència a l'acció de publicar una d'aquestes intervencions.

## Notes i referències

* ↑ «TERMCAT - Cercaterm - apunt» (en castellà). [Consulta: 1r maig 2017].
* ↑ Segons els diccionaris anglesos, post (i també el derivat posting) és una denominació d'origen francès amb múltiples significats en la llengua general. El verb vol dir, entre altres coses, ‘anunciar, fer saber o publicar una notícia’, significat que, per especialització, ha donat lloc a l'ús d'aquesta forma a Internet
* ↑ «TERMCAT – La finestra neològica». [Consulta: 1r maig 2017].
# Asato Miyagawa

Asato Miyagawa (宮川 麻都, 24 de febrer de 1998) és una futbolista japonesa.

## Selecció del Japó

Va debutar amb la selecció del Japó el 2019. Va disputar 6 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2019 | 6 | 0 |
| Total | 6 | 0 |

## Referències

* ↑ Japan Football Association

## Enllaços externs

* Asato Miyagawa, Fitxa a Soccerway
# Anke Engelke

Anke Christina Fischer (de soltera Anke Engelke; Mont-real, Quebec, 21 de desembre de 1965) és una comedianta, actriu i presentadora de televisió quebequesoalemanya.
Juntament amb Judith Rakers i Stefan Raab, Anke fou la presentadora del Festival de la Cançó d'Eurovisió 2011 celebrat a Düsseldorf, Alemanya.

## Presentadora

* 2013: Unser Song für Malmö (ARD)

## Filmografia
### Televisió

* 1996: Die Wochenshow: Presentadora i segments (episodis desconeguts, 1996-2000)
* 1998: ...und im Keller gärt es
* 2000: Anke: Anke (episodis desconeguts)
* 2001: Blind Date: Yvonne
* 2001-2010: Ladykracher: Various Roles
* 2002: Blind Date 2 - Taxi nach Schweinau: Ruth
* 2002: Blind Date 3 - Der fünfbeinige Elefant: Constanze Pillmann
* 2003: Blind Date 4 - London, Moabit: Caroline
* 2004: Anke Late Night: Host and sketches (episodis desconeguts)
* 2004: Blind Date 5 - Blaues Geheimnis: Sonja Mette
* 2005: Blind Date 6 - Tanzen verboten: Elke

### Cinema

* 2000: LiebesLuder: Christine
* 2001: Der Schuh des Manitu: Mare (edició estesa)
* 2001: Plume, le petit ours polaire (Der Kleine Eisbär): Mare Eisbär (veu)
* 2003: Operation Dance Sensation (vídeo): Veronica Rell
* 2003: Just Get Married!: Ina
* 2004: Germanikus: Frau Senator
* 2004: Der Wixxer: Doris Dubinsky
* 2005: Vom Suchen und Finden der Liebe: Helena Stokowski
* 2005: Der Kleine Eisbär 2 - Die geheimnisvolle Insel: Iguanita i Frieda (veu)
* 2006: Urmel aus dem Eis: Wutz (veu)
* 2006: Oh wie schön ist Panama: Fisch (veu)

## Referències

* ↑ «BRAINPOOL / Home». [Consulta: 8 gener 2022].
* ↑ NDR. «Die Moderatoren des ESC 2011» (en alemany). [Consulta: 8 gener 2022].
# Aràbia Saudita a la Copa del Món de futbol

Aquest és el registre dels resultats de l'Aràbia Saudita a la Copa del Món. L'Aràbia Saudita no ha guanyat cap Copes del Món, ni n'ha estat mai finalista.

## Rússia 2018
### Fase de grups: Grup A

| Pos | Equip | PJ | PG | PE | PP | GF | GC | DG | Pts | Classificació |
| 1 | Uruguai | 3 | 3 | 0 | 0 | 5 | 0 | +5 | 9 | Avança a segona fase |
| 2 | Rússia (H) | 3 | 2 | 0 | 1 | 8 | 4 | +4 | 6 | Avança a segona fase |
| 3 | Aràbia Saudita | 3 | 1 | 0 | 2 | 2 | 7 | −5 | 3 | |
| 4 | Egipte | 3 | 0 | 0 | 3 | 2 | 6 | −4 | 0 | |
| Rússia | 5–0 | Aràbia Saudita |
| Gazinski 12' Txérixev 43', 90+1' Dziuba 71' Golovín 90+4' | Informe | |
| Uruguai | 1–0 | Aràbia Saudita |
| Suárez 23' | Informe | |
| Aràbia Saudita | 2–1 | Egipte |
| Salman 45+6' (p.) Salem 90+5' | Informe | Salah 22' |

## Referències

* ↑ «Match report – Group A – Russia-Saudi Arabia» (PDF). Fédération Internationale de Football Association, 14-06-2018.
* ↑ «Match report – Group A – Uruguay v Saudi Arabia» (PDF). Fédération Internationale de Football Association, 20-06-2018.
* ↑ «Match report – Group A – Saudi Arabia v Egypt» (PDF). Fédération Internationale de Football Association, 25-06-2018.
# Antoni Losada i Blanch

Antoni Losada i Blanch (Barcelona, 1920 – Miami, 24 de juny de 1990) fou un guionista radiofònic, escriptor i locutor català. Des de 1940 va escriure guions per a programes de diversos gèneres de Ràdio Barcelona, com Noches en los bosques de Viena (1941) i El pessebre (1952). El 23 d'octubre de 1949 va estrenar la versió escènica d'El vals del adiós al Teatre Calderón de Barcelona. Durant la dècada de 1950 i 1970 va gaudir d'un important popularitat. El 1953 va passar a la televisió nacional cubana i l'any següent va guanyar un Premi Ondas per la seva actuació en la ràdio i televisió estrangeres. El 1960 va retornar a Barcelona, on publicaria algunes novel·les com La renuncia (1962) i on estrenaria diverses obres de teatres.

## Referències

* 1 2 3 «Antoni Losada i Blanch». Gran Enciclopèdia Catalana. Barcelona: Grup Enciclopèdia Catalana.
* ↑ Fernández García, Tomás; García Rico (coords.), Agustín. Medios de comunicación, sociedad y educación. Cuenca: Ediciones de la Universidad de Castilla-La Mancha, 2001, p. 250. ISBN 978-84-8427-991-4.
* ↑ Munsó Cabús, Joan. «A la luz del recuerdo: Antonio Losada». Associació Professional Espanyola d'Informadors de Premsa, Ràdio, Televisió i Internet. [Consulta: 26 gener 2016].
* ↑ «Muere el popular guionista radiofónico Antonio Losada». Revista, La Vanguardia, 07-07-1990, p. 5.

## Bibliografia

* Sanchis Silvestre, A. Recordando a Antonio Losada (1921-1990). Barcelona: Viena-Cincel, 1997.